Ebanghelyo ni Felipe

Ang Ebanghelyo ni Felipe ay isa sa mga ebanghelyong gnostiko na teksto ng apokripa ng Bagong Tipan. Ito ay nawala sa mga modernong mananaliksik hanggang sa ito'y madiskubre sa Aklatang Nag Hammadi sa Ehipto noong 1945."Rivals of Jesus," National Geographic Channel (2006). Ang tekstong ito ay walang kaugnayan sa apat na kanonikal na ebanghelyo o sa Ebanghelyong Hebreo. Bagaman ang ebanghelyong ito ay sa simula katulad ng Ebanghelyo ni Tomas, ito ay hindi isang ebanghelyo ng mga kasabihan ngunit isang kalipunan ng mga katuruan at pagninilay nilay na gnostiko na isang antolohiyang gnostiko. Ito ay itinuturing na teksto ng Valentinianismo.Marvin Meyer, Esther A. De Boer, The Gospels of Mary: The Secret Tradition of Mary Magdalene, the Companion of Jesus, pp. 36-7 (HarperCollins, 2004) ISBN 978-0-06-083451-7 Ang mga sakramento partikular na ang sakramento ng kasal ay isang pangunahing tema dito. Ang tekstong ito ay marahil pinakakilala bilang isang nakapamaagang sanggunian para sa teoriyang kilala na si Hesus ay ikinasal kay Marya Magdalena. Hayagang isinaad sa manuskritong Sinaunang Griyego nito na si Marya Magdalena ang koinos(kasama) ni Hesus at nagpapahiwatig ng isang posibleng seksuwal at isang napakalapit na relasyon. Bagaman ang orihinal na teksto nito ay nawawala sa mga kasulatang papyrus na natuklasan, ang ilang mga salin ay nagpuno sa puwang na nagmumungkahi na "minahal ni Hesus si Marya Magdalena ng higit sa lahat ng mga alagad at dating kadalasang hinahalikan siya sa bibig"."Rivals of Jesus," National Geographic Channel (2006) Ang tekstong ito ay hindi nag-aangkin na hayagang nagmula Felipe ngunit ito ay katulad ng apat na kanonikal na ebanghelyong Mateo, Marcos, Lucas at Juan na hindi rin hayagang nag-aangkin ng may akda nito. Ang mga pangalang ito ay kalaunan lang idinagdag ng simbahan sa mga manuskrito nito. Ang Ebanghelyo ni Felipe ay isinulat sa pagitan ng 150 CE at 300 CE.
Mga sanggunian

Kategorya:Mga Ebanghelyo
Kategorya:Gnostisismo